Source: http://docplayer.fi/377915-Jalankulku-ja-pyorailyvaylien-suunnittelu.html
Timestamp: 2017-09-23 18:35:25+00:00
Document Index: 6486137

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Jalankulku- ja pyöräilyväylien suunnittelu - PDF
Jalankulku- ja pyöräilyväylien suunnittelu
Download "Jalankulku- ja pyöräilyväylien suunnittelu"
3 Jalankulku- ja pyöräilyväylien suunnittelu Liikenneviraston ohjeita 11/2014 Liikennevirasto Helsinki 2014
4 Kannen kuva: Juha Hällikkä ISSN-L X ISSN X ISBN Verkkojulkaisu pdf (www.liikennevirasto.fi) ISSN-L X ISSN ISBN Kopijyvä Oy Kuopio 2014 Julkaisua (myy)/saatavana Liikennevirasto PL HELSINKI Puhelin
6 4 Liikenneviraston ohjeita 11/2014 Esipuhe Aikaisempi jalankulku- ja pyöräilyväylien suunnitteluohje, Kevyen liikenteen suunnittelu, valmistui vuonna Vuonna 2004 ohjetta täydennettiin Tietoa tiensuunnitteluun -julkaisussa tutkimalla eri liikkujaryhmien huomioon ottamista kevyen liikenteen väylien suunnittelussa. Vuonna 2011 valmistui liikenne- ja viestintäministeriön toimesta Suomen ensimmäinen kävelyn ja pyöräilyn strategia, jossa lähtökohdaksi esitetään kävelyn ja pyöräilyn käsittely omina liikennemuotoina ja tavoitteeksi esitetään kävely- ja pyöräilymatkojen määrän lisääminen vuodesta prosentilla vuoteen 2020 mennessä. Vuonna 2012 valmistui Liikenneviraston toimeksiannosta kävelyn ja pyöräilyn valtakunnallinen toimenpidesuunnitelma, jossa linjataan monen tahon yhteinen näkemys tärkeimmistä kävelyn ja pyöräilyn edistämistoimista nykyhetkestä vuoteen 2020 mennessä. Näihin lukeutuu muun muassa jalankulku- ja pyöräilyväylien suunnitteluohjeen uusiminen. Monilla kaupunkiseuduilla on myös havaittu, että kävely ja pyöräily on kytkettävä omina liikennemuotoinaan keskeisesti mukaan strategioihin, kaavaprosesseihin, liikennejärjestelmäsuunnitteluun ja aiesopimuksiin. Valveutuneilla kaupunkiseuduilla on myös alettu laatia uuden ajattelutavan mukaisia kävelyn ja pyöräilyn kehittämissuunnitelmia ja -ohjelmia yhteistyössä ELY-keskusten kanssa. Kävelyn ja pyöräilyn edistämispyrkimykset ovat asettaneet haasteen jalankulun ja pyöräilyn teknisten suunnitteluratkaisujen tarkistamiseen ajan hengen ja uusien vaatimusten mukaisiksi. Keväällä 2011 valmistuneessa jalankulku- ja pyöräilyväylien esiselvityksessä pyöräilyn ja jalankulun asiantuntijat ja sidosryhmät esittivät, että uuden ohjeen jalankulun ja pyöräilyn ratkaisuissa kiinnitettäisiin keskeisesti huomiota liikenneympäristön ja maankäytön vuorovaikutukseen, pyöräilyverkon toiminnalliseen luokitukseen, liikennemuotojen erotteluun, risteämisratkaisuihin, suojateihin, joukkoliikenteen kytkentään ja pyöräpysäköintiin. ohjeen laatiminen käynnistyi keväällä Ohjetta on tehty Liikenneviraston johdolla, ja työhön ovat osallistuneet sekä rahoituksen että ohjausryhmätyöskentelyn kautta Helsingin, Espoon, Vantaan, Tampereen, Oulun, Turun, Jyväskylän ja Lahden kaupungit. Hankkeen ohjausryhmään ovat kuuluneet Ari Liimatainen (pj.) ja Arja Aalto Liikennevirastosta, Marek Salermo Helsingistä, Jaana Salo Espoosta, Timo Väistö Vantaalta (varahenkilönä Teppo Pasanen), Timo Seimelä Tampereelta, Jorma Heikkinen Oulusta, Jaana Mäkinen Turusta, Timo Vuoriainen Jyväskylästä, Matti Hoikkanen Lahdesta, Mikko Karhunen liikenne- ja viestintäministeriöstä, Marko Kelkka Uudenmaan ELY-keskuksesta, Silja Siltala Suomen Kuntaliitosta ja Matti Hirvonen Suomen Pyöräilykuntien verkosto ry:stä. Hankkeen konsulttina sekä ohjaus- ja projektiryhmien sihteerinä toimineessa Ramboll Finland Oy:ssä ohjeen tekemisestä ovat vastanneet Reijo Vaarala, Riikka Salli, Leena Manelius, Lauri Vesanen, Riku Jalkanen ja Jouni Lehtomaa. Hankkeen projektiryhmän jäseninä ovat toimineet Liimatainen (pj.), Kelkka, Siltala, Hirvonen, Vaarala ja Salli (siht.).
7 Liikenneviraston ohjeita 11/ ohjetta on tehty laajassa vuorovaikutuksessa kuntien, ELY-keskusten, pyöräilyjärjestöjen, vammaisjärjestöjen ja muutaman oppilaitoksen kanssa. Ohjeen eri osa-alueista on pyydetty em. ryhmiltä kommentteja useammassa eri vaiheessa. Ohjeen laatimiseen on sisältynyt myös työpaja sekä lausuntopyyntökierros. Ohjeluonnoksesta saatiin kesä-elokuun 2013 aikana lausuntoja yhteensä 28 taholta. Lausuntojen perusteella ohjeen sisältörakennetta muutettiin olennaisesti vastaamaan paremmin eri toimijoiden tarvetta sekä korostamaan ohjeen kantavaa ajatusta Oikeat ratkaisut oikeisiin paikkoihin. Helsingissä huhtikuussa 2014 Liikennevirasto Suunnitteluosasto
8 6 Liikenneviraston ohjeita 11/2014 Sisällysluettelo 1 JOHDANTO Lähtökohdat suunnitteluohjeelle Ohjeen sisältö ja kattavuus Ohjeen käyttö Jalankulun ja pyöräilyn asema liikennejärjestelmässä Käsitteitä JALANKULUN OMINAISUUDET Käyttäjäryhmät Jalankulkijoiden tarpeet Jalankulkijoiden reitinvalintaperusteet Jalankulkumatkat Jalankulkumatkojen ominaisuudet Jalankulkumatkojen aikavaihtelu Jalankulun turvallisuus PYÖRÄILYN OMINAISUUDET Polkupyörä on ajoneuvo Polkupyörän mitat ja pyöräilijöiden tarpeet Pyöräilijöiden reitinvalintaperusteet Pyöräilymatkat Pyöräilymatkojen ominaisuudet Pyöräilymatkojen aikavaihtelu Pyöräilyn turvallisuus VERKKOSUUNNITTELU Jalankulkuympäristöt Jalankulkuympäristön elementit Kävelyverkko Pyöräilyverkko Pyöräilyverkon toiminnallinen luokitus Luokittelu Pääverkko ja -reitit Alueverkko ja -reitit Paikallisverkko ja -reitit Pääulkoilureitistö Esimerkki pyöräilyn tavoiteverkosta, case Lahti Verkkosuunnittelun apuvälineitä VÄYLÄT Liikennemuotojen erottelu Periaatteita Jalankulun ja pyöräilyn keskinäinen erottelu Jalankulun ja pyöräilyn erottelu kävelykadulla ja kävelypainotteisella alueella Jalankulun erottelu autoliikenteestä Pyöräilyn erottelu autoliikenteestä Mopon paikka liikenneympäristössä Liikenteen rauhoittaminen Erottelutavat ja tilantarpeet... 52
9 Liikenneviraston ohjeita 11/ Jalankulun ja pyöräilyn keskinäiset erottelutavat Välikaista Lumitila Luiskat, penkereet ja leikkaukset Jalankulku ja pyöräily ajoradalla ja pientareella Väylien mitoitusperiaatteet Pyöräilyväylän tyypit Sekaliikenneväylä Kaksisuuntainen pyörätie Yksisuuntainen pyörätie Yhdistetty pyörätie ja jalkakäytävä Pyöräkaista Pyöräilyväylän tyypin muutoskohta Yksisuuntainen tie ja pyöräily Jalankulun väylät ja alueet Jalkakäytävä Kävelykatu ja aukio Pihakatu Yhteinen tila (shared space) Linja-autopysäkit, asemat ja terminaalit Pysäkkityypit Pysäkin sijoittaminen risteykseen nähden Pysäkkialueen suunnittelu Esteetön pysäkki Vaihtopysäkit (tasoratkaisu) Vaihtopysäkit (eritasoratkaisu) Joukkoliikenteen saavutettavuus ja esteettömyys Väylän suuntaus Mitoitusperusteet Näkemät Linjaus Tasaus LIITTYMÄT JA RISTEÄMISET Risteämissuunnittelun lähtökohtia Selkeys, sujuvuus, turvallisuus ja esteettömyys Väistämisvelvollisuudet Pyöräilijän kääntymisperiaatteet Ajoradan ylityskohdan sijainti Risteämistavan valinta Näkemät risteyksissä Suojatie Uuden suojatien tarve Uuden suojatien periaateratkaisut Uuden suojatietyypin ja ylityskohdan valinta Nykyisen suojatien parantaminen Suojatien merkitseminen ja leveys Pyörätien jatke Pyörätien jatkeen tarve Pyörätien jatkeen merkitseminen ja leveys Keskisaareke, reunatuet, korotukset ja muut hidastimet Keskisaareke
10 8 Liikenneviraston ohjeita 11/ Reunatuet Korotukset ja muut hidastimet Kiertoliittymät Liikennevalo-ohjaus risteyksessä Odotustilan mitoitus Polkupyöräopastimet ja -ilmaisimet Pyörätasku ja muut kääntymistä helpottavat ratkaisut Vapaa oikea Jalankulku- ja pyöräilyväylien keskinäiset risteykset Eritasoratkaisut Jalankulku ja pyöräily autoliikenteen eritasoliittymien yhteydessä Alikulut Sillat Risteäminen rautateiden kanssa LIIKENTEEN OHJAUS Liikenteen ohjauksen lähtökohdat Jalankulkijoille ja pyöräilijöille tarkoitetun tien tai alueen merkitseminen Liikennemerkit Liikennemerkkien sijoittaminen Määräysmerkit Kielto- ja rajoitusmerkit Ohjemerkit Varoitusmerkit Tiemerkinnät Pituussuuntaiset merkinnät Tunnukset ja ajokaistanuolet Viitoitus Viitoitusperiaatteet Viitoituskohteet Viitoitusreitit ja viittojen sijoittaminen Muu opastus Työnaikaiset liikennejärjestelyt Yleisperiaatteita Suunnitelmat Vastuutahot Työ jalankulkijoille ja pyöräilijöille tarkoitetulla väylällä VARUSTEET Valaistus Valaistustarve Valaistusluokat Valaisinten ja pylväiden sijoitus Valaisimet ja lamput Erityiskohteita Väyliin liittyvät kalusteet Materiaalit Jalankulkuvyöhyke Jalankulkuvyöhykkeen ulkopuolella Ulkoilutiet ja puistokäytävät Opaslaatat ja varoitusalueet
11 Liikenneviraston ohjeita 11/ Värillinen päällyste pyöräilyväylillä Erityisrakenteet Portaat Kulkuluiska Käsijohde Kaide Pyöräliikenteelle tarkoitetut erikoisrakenteet Kuivatusrakenteet Ajoesteet Vihersuunnittelu ja maisemointi PYÖRÄPYSÄKÖINTI Pyöräpysäköinnin suunnittelun lähtökohdat Pyöräpysäköinnin kysynnän ja tilantarpeen arviointi Pysäköinnin sijoittelu Liityntäpysäköinti Pyörän pysäköinti- ja säilytysratkaisut Mitoitus TOTEUTTAMINEN, KÄYTTÖ JA KUNNOSSAPITO Kunnossapito Talvihoito Tavoitteet ja vastuut Talvikunnossapitoluokat Talvikunnossapitoa koskevia ohjeita Kesäkunnossapito Päällysteen kunnossapito ERITYISKYSYMYKSIÄ Väylärakentamisen edulliset suunnitteluratkaisut Väylän rakentaminen ajoradan vierelle Väylärakenne Rakennetut polut Yksityiset tiet osana jalankulku- ja pyöräilyverkkoa Jalankulku- ja pyöräilyväylien muu käyttö Pyöräilijöiden ja mopoilijoiden nopeuden alentamiskeinot Liikennelaskennat LÄHTEET
12 10 Liikenneviraston ohjeita 11/ Johdanto 1.1 Lähtökohdat suunnitteluohjeelle Liikenne- ja viestintäministeriön kävelyn ja pyöräilyn valtakunnallisessa strategiassa 2020 (liikenne- ja viestintäministeriö 2011) on asetettu tavoitteeksi, että vuonna 2020 kävely- ja pyöräilymatkoja tehdään vähintään 20 prosenttia enemmän kuin vuonna Tämä tarkoittaa noin 300 miljoonaa uutta kävely- ja pyöräilymatkaa vuodessa. Kävelyn ja pyöräilyn yhteisen kulkutapaosuuden tulee kasvaa 32 prosentista prosenttiin ja henkilöautomatkojen kulkutapaosuuden tulee vastaavasti vähentyä. Liikenteen suunnittelussa kävelyä ja pyöräilyä tulee käsitellä erillisinä liikennemuotoina tasavertaisesti muiden liikennemuotojen joukossa (liikenne- ja viestintäministeriö 2011, Liikennevirasto 2012a). Hyvät jalankulun ja pyöräilyn yhteydet ovat edellytys sujuvalle ja turvalliselle liikkumiselle sekä jalankulun ja pyöräilyn lisäämiselle. Myös yhdyskuntarakenteen tulee tukea jalankulkua ja pyöräilyä. Jalankulun ja pyöräilyn lisäämisellä on merkittäviä kansanterveydellisiä ja yhteiskuntataloudellisia hyötyjä. Positiivisia ympäristöllisiä vaikutuksia syntyy tilan säästämisen sekä melun ja pakokaasupäästöjen, erityisesti kasvihuonekaasujen, vähenemisen kautta. Jalankulun ja pyöräilyn kehittäminen edistää toimivien, terveellisten ja viihtyisien taajamien syntymistä. Yhdyskuntarakenteen suunnittelussa tulee olosuhteet luoda sellaisiksi, että asukkaat kokevat pyöräilyn sujuvaksi, mukavaksi, turvalliseksi ja nopeaksi matkantekotavaksi. Jalankulkuympäristön tulee houkutella ihmiset kävelemään ja viettämään jalankulkuympäristössä aikaa. Kävelyn ja pyöräilyn tulee olla kilpailukykyisiä vaihtoehtoja erityisesti lyhyille henkilöautoilla tehtäville matkoille (alle 5 km). Kävelyn ja pyöräilyn muodostama matkaketju joukkoliikenteeseen, sekä usein myös pyörällä tehtävä matka, voivat korvata myös pidemmän automatkan. Jalankulun ja pyöräilyn suunnittelussa ja kehittämisessä tulee kiinnittää nykyistä enemmän huomiota esisuunnitteluvaiheeseen, koska jalankulun ja pyöräilyn toimintaedellytykset ratkaistaan jo kaavoituksessa. Aluevaraukset, yhdessä liikenneverkon kanssa, määrittävät alueen synnyttämän liikenteen määrän, liikenteen suuntautumisen sekä liikennemuotojen aseman ja keskinäisen työnjaon. Jalankululle ja pyöräilylle suotuisa yhdyskuntarakenne on tiivis sekarakenne, jossa asuminen, palvelut sekä työ-, opiskelu- ja harrastuspaikat sijaitsevat lähellä toisiaan ja ovat helposti kävellen ja pyöräillen saavutettavissa. (Liikennevirasto 2011b). Jalankulun ja pyöräilyn ympäristöä tulee kehittää kokonaisuutena, osana liikennejärjestelmää ja tasavertaisesti muiden liikennemuotojen kanssa. Ratkaisujen tulee perustua laajempaan kokonaisuuteen, esimerkiksi pyöräilyssä tavoiteverkkoon. Näin voidaan varmistaa yhteyksien jatkuvuus, pyöräilyverkon toiminnallinen luokitus ja kytkentä muuhun liikenneverkkoon. Nykyisten väylien laatutason nostamiseen, rakenteiden kunnossapitoon ja perusparantamiseen tulee kiinnittää entistä enemmän huomiota, myös uusien väylien rakentamisen vaihtoehtoisena toimenpiteenä. 1.2 Ohjeen sisältö ja kattavuus ohje keskittyy tekniseen liikennesuunnitteluun. Ohjeessa käsitellään jalankulkijoille ja pyöräilijöille tarkoitettujen väylien suunnitteluperiaatteita, keskustojen jalankulkualueita sekä kävelypainotteisia alueita. Lisäksi ohjeessa käsitellään liikenteen ohjausta, jalankulku- ja pyöräilyväylien varusteita, pyöräpysäköintiä sekä jalankulkuun ja pyöräilyyn liittyvää kunnossapitoa. Mopon paikkaa liikenneympäristössä ja mopon vaatimia suunnitteluperiaatteita käsitellään laajemmin erillisessä ohjeessa (Liikennevirasto 2013b).
13 Liikenneviraston ohjeita 11/ Tässä ohjeessa viitataan yleisellä tasolla muihin sellaisiin ohjeisiin, joissa jalankulkua ja pyöräilyä käsitellään omina, selkeinä ja kattavina kokonaisuuksina. Viittaukset perustuvat tämän ohjeen tekohetken tilanteeseen. Tämä ohje on tarkoitettu kattamaan erityyppiset yhdyskuntarakenteet ja liikenneympäristöt taajaman ulkopuolisesta maantieympäristöstä erikokoisiin taajamiin ja kaupunkeihin. Jalankulun ja pyöräilyn ratkaisut ovat erilaisia erilaisissa yhdyskuntarakenteissa. Tavoite on, että valtio ja kunnat käyttävät samantyyppisissä yhdyskuntarakenteissa ja liikenneympäristöissä yhtenäisiä jalankulun ja pyöräilyn suunnitteluperiaatteita ja -ratkaisuja. Kaikkia tämän ohjeen kohtia voidaan soveltaa sekä maantieympäristössä että kaduilla ja taajamissa. Tässä ohjeessa yhdyskuntarakenteet jaetaan jalankulku-, joukkoliikenne- ja autovyöhykkeisiin (kuva 1). Jalankulkuvyöhyke on runsaasti työpaikkoja ja palveluita sisältävä tiiviisti rakennettu alue, joka rajautuu 1-2 kilometrin etäisyydelle kaupallisesta keskuksesta. Pääkeskustan lisäksi kaupunkiseuduilla voi olla palvelutarjonnaltaan monipuolisia alakeskuksia, joissa on oma jalankulkuvyöhyke. Jalankulun reunavyöhyke on 1-3 kilometrin laajuinen jalankulkuvyöhykettä ympäröivä alue, joka on keskustaan nähden helposti pyörällä ja kävellen saavutettavissa. Jalankulun reunavyöhykkeellä on sijaintinsa ansiosta hyvät edellytykset pyöräilylle. Joukkoliikennevyöhyke on alue, jossa on erinomainen tai hyvä joukkoliikenteen palvelutaso. Autovyöhyke on jalankulku- ja joukkoliikennevyöhykkeiden ulkopuolelle jäävä alue. Yhdyskuntarakenteella tarkoitetaan asumisen, työpaikkojen ja palvelujen sijoittumista toisiinsa nähden. Yhdyskuntarakenteen vyöhykkeet kuvaavat mahdollisuuksia käyttää eri liikkumismuotoja. (Suomen ympäristökeskus 2011) Pyöräily on erinomainen liikennemuoto jalankulkuvyöhykkeellä, erityisesti jalankulun reunavyöhykkeellä. Pyöräilyn saavutettavuus on jalankulkua huomattavasti suurempi eikä sen toimivuus rajoitu jalankulkuvyöhykkeisiin. Sujuvien pyöräily-yhteyksien ja -järjestelyjen ympäristössä pyörä on toimiva liikennemuoto kaikilla vyöhykkeillä. Usein joukkoliikenteen kannalta edulliset alueet ovat myös jalankulun ja pyöräilyn kannalta hyviä ympäristöjä. Kuva 1. Yhdyskuntarakenteen vyöhykkeet (Suomen ympäristökeskus 2013). 1.3 Ohjeen käyttö Ohjeet ovat suosituksia, joita tulee mahdollisuuksien mukaan noudattaa. Laatuvaatimuksia koskevista minimiarvoista ei tule kuitenkaan tinkiä kuin perustelluista syistä. Kokonaisuuden kannalta lyhyelläkin matkalla, esim. sillan kohdalla, tilanpuutteen vuoksi heikomman palvelutason järjestely on joskus parempi kuin tilanne, jossa ei ole lainkaan järjestelyjä. Pyöräliikenteelle sekaliikenneväylä on myös monesti parempi ratkaisu kuin yhteinen väylä jalankulkijoiden kanssa. Ohje ei ole rakennustapaohje eikä sellaisenaan sovellu kokonaisvastuu-urakan asiakirjojen liitteeksi. Ohje ei myöskään sisällä tyyppipiirustuksia, joten jokaisessa suunnittelukohteessa tulee toimia olemassa olevan tilanteen ehdoilla. Ohje sisältää vaihtoehtoisia ratkaisuja jalankulun ja pyöräilyn järjestämiseksi. Ohjeen päälukuihin liittyvät lähteet ja muu kirjallisuus on koottu julkaisun loppuosaan.
14 12 Liikenneviraston ohjeita 11/2014 Ohjeessa on käytetty lainsäännöksistä seuraavia lyhenteitä: TLL tieliikennelaki TLA tieliikenneasetus LMp liikenneministeriön päätös liikenteen ohjauslaitteista LVMa liikenne- ja viestintäministeriön asetus liikennevaloista MRL maankäyttö- ja rakennuslaki MTL maantielaki VNA valtioneuvoston asetus 1.4 Jalankulun ja pyöräilyn asema liikennejärjestelmässä Liikennejärjestelmä on kokonaisuus, johon sisältyy koko liikkumisympäristö sekä eri liikkumismuodot: jalankulku, pyöräily, joukkoliikenne, henkilöautoliikenne sekä tavaraliikenne. Maankäytön suunnittelulla sekä erilaisten toimintojen ja väylien sijoittamisella voidaan merkittävästi vaikuttaa liikkumistarpeen syntymiseen. Liikennejärjestelmän tehokkuuden, turvallisuuden sekä ympäristöystävällisyyden edistämiseksi pääpaino on siirtymässä entistä enemmän kestävää kehitystä tukevien liikkumismuotojen, jalankulun, pyöräilyn ja joukkoliikenteen, kehittämiseen. Näiden liikkumismuotojen edellytysten parantaminen vaatii laajaa sitoutumista ja selkeän strategisen tavoitteen, sillä kehittämistyössä (kuva 2) ei ole kyse pelkästä infrastruktuurin, kuten jalankulun tai pyöräilyn väylien, rakentamisesta. Jalankulku ja pyöräily voivat nousta merkittäviksi liikkumismuodoiksi etenkin kaupungeissa ja muissa suuremmissa taajamissa. Kaupungeissa jalankulun ja pyöräilyn kehittämistavoite on tarpeen asettaa jo kaupunkistrategiassa, jolloin tavoite tulee huomioon otetuksi liikennejärjestelmän kehittämistyössä. Strategisen tason liikennejärjestelmäsuunnitelmassa tulee määritellä kehittämisen painopistealueet, eri liikkumismuotojen rooli sekä mahdollisimman tarkat ja mitattavat tavoitteet. Mikäli käytössä on tarkempaa liikennetutkimustietoa liikkumisesta, on mahdollista asettaa kulkutapaosuustavoitteet jalankulkua ja pyöräilyä koskien. Liikennejärjestelmäsuunnitelman määriteltyä jalankulun ja pyöräilyn liikenteen kehittämisen painopistealueiksi on tarpeen laatia ainakin suurilla ja keskisuurilla kaupunkiseuduilla jalankulun ja pyöräilyn kehittämisstrategia. Strategiassa määritetään selkeät toimintalinjat ja jopa keskeisimmät toimenpiteet, joilla voidaan vaikuttaa jalankulun ja pyöräilyn toimintamahdollisuuksiin. Kaupungin tai kaupunkiseudun koosta riippuen strategia joko keskittyy strategiseen tasoon määrittelemällä kehittämisen toimintalinjoja tai määrittelee strategian lisäksi esimerkiksi jalankulun ja pyöräilyn tavoiteverkon ja sen toteutusohjelman. Kävelyn ja pyöräilyn strategisia tavoitteita voidaan määritellä esimerkiksi seuraavalla jaottelulla: Asenteisiin vaikuttaminen Ihmisten motivointi ja kannustaminen kävelyn ja pyöräilyn pariin tapahtuu olosuhteita kehittämällä sekä rajat ylittävällä yhteistyöllä. Yhdyskuntarakenne Tiivis ja sekoittunut yhdyskuntarakenne tarjoaa lyhyet etäisyydet sekä tuo palvelut ja työpaikat helposti kävellen ja pyörällä saavutettaviksi. Infrastruktuuri Jalankulun ja pyöräilyn verkot ja yksityiskohdat suunnitellaan kummankin kulkutavan omista lähtökohdista eikä autoliikenteen ehdoilla (kuva 3).
15 Liikenneviraston ohjeita 11/ Liikenneviraston ohjeita 11/ Jalankulku- Jalankulkuja ja pyöräilyväylien pyöräilyväylien suunnittelu suunnittelu Liikennejärjestelmäsuunnitelma jalankulun ja pyöräilyn asema liikennejärjestelmässä Kävelyn ja pyöräilyn kehittämisstrategia strategiset linjaukset asenteisiin vaikuttaminen yhdyskuntarakenne infrastruktuuri Strategian toteuttaminen kärkitoimenpiteet Kuva 2. Jalankulun ja pyöräilyn kehittämisprosessi. Kuva 3. Joukkoliikenteen, pyöräilyn ja jalankulun ehdoilla suunniteltu katutila; joukkoliikennekatu keskellä, jalkakäytävät reunoilla ja näiden välissä yksisuuntaiset pyöräkadut (Groningen, Hollanti).
16 14 14 Liikenneviraston ohjeita 11/2014 Jalankulun ja pyöräilyn kehittämisen mahdollisuus ratkaistaan pitkälti jo maankäytön suunnittelussa ja eriasteisessa kaavoituksessa (kuva 4). Tämän vuoksi jalankulun ja pyöräilyn käyttömahdollisuuksia edistettäessä tulee kehittämistyöhön aina liittyä vuoropuhelu maankäytön kehittämistyön kanssa. Työ alkaa jo yleiskaavoitusvaiheessa. On erittäin suositeltavaa määrittää pyöräilyn tavoiteverkko jo yleiskaavavaiheessa. Lisäksi jalankulku ja pyöräily tulee sisällyttää kaavamerkintöihin muutenkin kuin väylinä. Esimerkiksi kaavassa erityyppisiin A- merkintöihin on hyvä laittaa määräyksenä alueen sisäisten väylien kehittämisperiaatteet ja 50väylien liittyminen pääväylästöön sekä joukkoliikenteen reitteihin. Erityisesti keskusta-alueiden C-merkintöihin tulee määritellä pyöräpysäköinnin järjestämisen periaatteita. Yleiskaavoituksen merkinnöillä pitää pyrkiä selkeästi ohjaamaan asemakaavoitusta. Yleiskaavamääräykset antavat hyvin tehtynä todella hyvän pohjan jalankulun ja pyöräilyn edistämiseen yksityiskohtaisessa asemakaavoituksessa, johon liittyvät jo mm. väylien toteuttamiskelpoisuuksien tarkastelut. Edellisten lisäksi suurimmilla kaupungeilla on käytössä omia katutilan mitoitusohjeita, katujen ja vesihuollon suunnitteluohjeita ja tyyppipiirustuksia, joissa on otettu huomioon kävely ja pyöräily monesta eri näkökulmasta, esimerkiksi esteettömyyden näkökulmasta. KAAVAPROSESSI Aloitusvaihe Kaavahankkeen työohjelma ja aikataulut (ohjelmointi) Osallistumis ja arviointisuunnitelma Alustavat tavoitteet Valmisteluvaihe Tavoitteiden tarkennus Perusselvitykset Rakennemalli tai kaavavaihtoehdot Vaikutusarviot Vuoropuhelu Kaavaluonnos Ehdotusvaihe Kaavaehdotus Muistutukset ja lausunnot Hyväksymisvaihe Nykytila Kävelyn ja pyöräilyn lähtötiedot Kävelyyn ja pyöräilyyn liittyvät tavoitteet Kaavaprosessin aikaiset liikenneselvitykset ja tutkimukset Kävelyn ja pyöräilyn näkökulmat kaavavaihtoehtojen muodostamisessa Kaavavaihtoehtojen kävelyyn ja pyöräilyyn liittyvien vaikutusten arviointi Viimeistely Tarvittavat lisäselvitykset Kävelyyn ja pyöräilyyn liittyvien mielipiteiden, muistutusten ja lausuntojen pohjalta tehtävät muutokset Vaikutustenarvioinnin viimeistely KÄVELY JA PYÖRÄILY OSANA LIIKENNESUUNNITTELUA Kuva 4. Jalankulun ja pyöräilyn huomioon ottaminen eri kaavavaiheissa (Liikennevirasto Kuva b). Kävelyn ja pyöräilyn suunnittelu osana kaavaprosessia. 1.5 Käsitteitä 6.3 Maakuntakaavan toimintamalli Jalankulku ja pyöräily ovat erilaisia kulkutapoja, joilla Maakuntakaavan on erilaiset keinoista suunnittelutarpeet. edistää kävelyn ja pyöräilyn jalankululle toimintaedellytyksiä ja pyöräilylle sekä on tarvittaes- ker- alikulku (alikäytävä) Pyörää rottu tulee tarkemmin monin paikoin kohdassa käsitellä 5.2. Maakuntakaavan jalankulusta poiketen ajoneuvona. Jalankulun ja radan alituksen mahdollistava sa toimintamalli mopoilulle kuvaa, tarkoitettu, mitä kävelyyn ajoradan ja tai pyöräilyyn liittyviä tarkasteluja tulee kussakin maakuntakaavan vaiheessa tehdä, silta jotta asioihin voidaan parhaiten vaikuttaa. Maakuntakaavassa on erotettavissa aloitus-, pyöräilyn käsitteleminen omina liikennemuotoinaan vähentää "kevyt liikenne" -joh- jalankulku- ja/tai pyörätiellä on ajora- erillinen jalankulku- ja/tai pyörätie tavoite-, valmistelu-, ehdotus-, hyväksymis- ja seurantavaiheet. dannaisten Kaavaprosessin käsitteiden eri määrää vaiheiden aikaisempaan vastaavaan tasolla läpi ohjeeseen alla olevissa verrattuna. teksteissä. Kävelyn ja pyöräilyn tehtävät maakuntakaava- kävelyyn ja pyöräilyyn dasta liittyvät riippumaton tehtävät linjaus käydään yleisellä prosessin eri vaiheissa esitetään tiiviimmin ja osin tarkemmin taulukossa Kävelyyn ja pyöräilyyn liittyvät tehtävät maakuntakaavan eri vaiheissa
17 Liikenneviraston ohjeita 11/ eroteltu pyörätie ja jalkakäytävä (pyörätie ja jalkakäytävä rinnakkain) jalankulku ja pyöräily on eroteltu toisistaan tiemerkinnällä tai rakenteellisesti kiveyksellä, viherkaistalla tms. erottelukaista erottaa jalankulun ja pyöräilyn toisistaan esteettömyyden perustaso laadukas, esteetön ja turvallinen laatutaso suunnittelussa, rakentamisessa ja kunnossapidossa, joka mahdollistaa pääosin kaikkien käyttäjäryhmien esteettömän liikkumisen ympäristössä; ei sisällä eri käyttäjäryhmien vaatimuksista lähteviä erikoisratkaisuja esteettömyyden erikoistaso alueet, joilla on korkeammat esteettömyysvaatimukset: kävelykatuympäristöt; keskusta-alueet, joilla on julkisia palveluja; vanhus-, vammais-, sosiaali- ja terveyspalveluja tarjoavien toimipaikkojen ympäristöt; alueet, joilla paljon vanhusja vammaisasuntoja; julkisen liikenteen terminaalialueet ja pysäkkialueet; liikunta- ja leikkipaikat, joilla huomioitu kaikki käyttäjät; esteettömät reitit esim. virkistysalueilla esteetön reitti kaikille käyttäjille helppokäyttöinen, toimiva, looginen, turvallinen ja miellyttävä reitti estekorkeus tien pinnalla, vaadittavalla näkemäetäisyydellä, olevan mitoittavan esteen pystysuora korkeus mitattuna tien pinnasta fyysinen turvallisuus mittaustuloksiin perustuva arvio ympäristön tai olosuhteiden turvallisuudesta vrt. koettu turvallisuus hierarkia toiminnallinen luokitus hidaskatu katu tai tie, jonka nopeusrajoitus on yleensä 30 km/h ja jolla on nopeutta alentavia rakenteita hidastuvuus nopeuden väheneminen aikayksikköä kohti (m/s 2 ) jalankulkija jalan, suksilla, rullasuksilla, luistimilla tai vastaavilla välineillä liikkuva ja potkukelkan, lastenvaunujen, leikkiajoneuvon, pyörätuolin tai vastaavan laitteen kuljettaja sekä polkupyörän tai mopon taluttaja (vrt. kävelijä) jalankulkuväylä jalkakäytävä, kävelykatu, kävelypainotteinen katu tai pihakatu jalkakäytävä jalankulkijoille tarkoitettu ajoradasta rakenteellisesti erotettu tai erillinen tien osa taikka erillinen tie kevyen liikenteen väylä yleensä pelkästään jalankulkijoiden ja pyöräilijöiden käyttöön tarkoitettu tie tai sen osa. kevyt liikenne jalankulkijoista ja pyöräilijöistä käytetty yhteinen käsite. Joissakin yhteyksissä käsitteeseen on yhdistetty myös mopoilija. koettu turvallisuus yksilön henkilökohtaisesti kokema mielikuva ympäristön tai olosuhteiden turvallisuudesta vrt. fyysinen turvallisuus kohtaamisnäkemä matka, jonka etäisyydeltä kahden kohtaavan ajoneuvon kuljettajat voivat nähdä toisensa ja normaaliolosuhteissa pysähtyä yhteenajon välttämiseksi korkeusero tässä yhteydessä väylän pinnan korkeusvaihtelu väylän pituussuunnassa kävelijä jaloin liikkuva (vrt. jalankulkija) kävelykatu jalankululle ja pyöräilylle tarkoitettu, liikennemerkein kaduksi osoitettu tie kävelypainotteinen katu katu, jossa jalankulkijoille on erotettu ajoradasta jalkakäytävät esim. matalalla reunakivellä, kourulla tai pollarilla ja autoliikenteen nopeutta on rajoitettu rakenteellisin keinoin esim. risteysalueiden korotuksin. Usein kävelykadun vaihtoehto paikoissa, joissa autoliikennettä ei voida kokonaan rajata pois.
18 16 Liikenneviraston ohjeita 11/2014 kävelyverkko ks. kohta laatukäytävä / laaturaitti / laatureitti palvelutasoltaan ja -varustukseltaan laadukas ja muusta ympäristöstä erottuva väylä liikennejärjestelmäsuunnittelu liikennemuotojen ja -verkkojen kokonaisvaltainen suunnittelu liikennetila (L) sisältää liikenneyksiköiden perusmitat, liikkumisvaran toisiin tienkäyttäjiin ja liikennetilan reunaan liikkumisesteinen / liikkumis- ja toimimisesteinen henkilö henkilö, jonka kyky liikkua, toimia tai kommunikoida itsenäisesti on sairauden, vamman, ikääntymisen tai muun syyn johdosta heikentynyt väliaikaisesti tai pysyvästi. Liikkumis- tai toimimisesteisyys voi olla näkyvää tai näkymätöntä, ja liittyä esimerkiksi liikkumiskykyyn, aistien toimintaan, ymmärtämis- ja oppimiskykyyn, allergiaan tai muihin liikkumista hankaloittaviin tekijöihin. Liikkumisesteisyys ei aina liity ikään, sairauteen tai vammaan. Esimerkiksi raskaiden kantamusten tai pienten lasten kanssa liikkuvat henkilöt kokevat monenlaisia liikkumisesteitä. mitoitusnopeus nopeustaso, jonka perusteella väylä mitoitetaan mopoilija tässä yhteydessä kaksipyöräisen L1e- tai L2e -luokan, enintään 45 km/h rakenteellisella nopeudella varustetun, moottorikäyttöisen ajoneuvon kuljettaja näkemä tietä pitkin mitattu matka, jonka etäisyydelle ajoneuvon kuljettajan tai jalankulkijan tulee voida nähdä tiellä oleva este näkemäalue tien kaarrekohdissa ja risteyksissä tarvittava alue ajoesteen tai toisen tienkäyttäjän näkemiseen piennar ajoradasta reunaviivalla erotettu tien pituussuuntainen osa, joka ei ole jalkakäytävä, pyörätie tai -kaista pihakatu jalankulku- ja ajoneuvoliikenteelle yhteisesti tarkoitettu, liikennemerkein kaduksi osoitettu tie polkupyörä yhden tai useamman henkilön tai tavaran kuljettamiseen valmistettu, vähintään kaksipyöräinen, polkimin tai käsikammin varustettu moottoriton ajoneuvo. Polkupyöräksi katsotaan myös sellainen enintään 250 W:n tehoisella sähkömoottorilla varustettu ajoneuvo, jonka moottori toimii vain poljettaessa ja kytkeytyy toiminnasta viimeistään nopeuden saavuttaessa 25 kilometriä tunnissa. pysähtymisnäkemä matka, jonka etäisyydeltä ajoneuvon kuljettaja voi nähdä tiellä olevan esteen voidakseen normaaliolosuhteissa pysäyttää ajoneuvonsa ennen estettä pyöräilijä polkupyörän kuljettaja pyöräilyverkko ks. kohta 4.2 pyöräilyväylä pyöräilyyn tarkoitettu tai soveltuva väylätyyppi (kohta ) pyöräkaista polkupyörä- ja mopoliikenteelle tarkoitettu, tiemerkinnöin osoitettu ajoradan pituussuuntainen osa pyörätasku risteyksessä pyöräilijöille varattu odotustila autoliikenteen edessä pyörätie pyöräilylle tarkoitettu, liikennemerkillä osoitettu, ajoradasta rakenteellisesti erotettu tai erillinen tien osa taikka erillinen tie pyörätien jatke polkupyöräilijöille tiemerkinnöin osoitettu ajoradan ylityskohta pääreitti, aluereitti, paikallisreitti toiminnallisen luokituksen mukaiset pyöräilyreitit pääverkko/alueverkko/paikallisverkko pyöräilyverkon kolmitasoinen toiminnallinen luokitus reaktioaika aika, joka kuluu siitä hetkestä, jolloin ajoneuvon kuljettaja (tai muu tienkäyttäjä) havaitsee esteen siihen, kun ajoneuvon nopeus alkaa jarrutuksen vaikutuksesta hidastua
Liikennevirasto Jalankulku- ja pyöräilyteiden suunnitteluohje Liikenneviraston ohjeita x/2013 Luonnos 7.6.2013 Liikennevirasto Helsinki 2013 Kannen kuva: Kuvan ottajan nimi tai esim. Liikenneviraston kuva-arkisto
Liikennevirasto Jalankulku- ja pyöräilyteiden suunnitteluohje Liikenneviraston ohjeita x/2013 Liikennevirasto Helsinki 2013 Kannen kuva: Kuvan ottajan nimi tai esim. Liikenneviraston kuva-arkisto ISSN-L
Tielaitos Kevyen liikenteen suunnittelu Liikennetekniikka Helsinki 1998 TIEHALLINTO Tie- ja liikennetekniikka Kevyen liikenteen suunnittelu Tielaitos TIEHALLINTO Helsinki 1998 ISBN 951-726-431-3 TIEL 2130016